આઇસસ્ક્રીમ ખાવામાં કપ કરતાં કોનની પસંદગી તમારું યોગદાન ગણાશે. ડ્રિંક ડિસ્પોઝેબલ ગ્લાસમાં ના પીવો. શોપિંગમાં સાથે કાપડની થેલીઓ રાખતા શરમ ના આવવી જોઈએ. ગિફટ કાપડના પેકિંગમાં આપો ‘ને પ્લાસ્ટિકની ગિફ્ટનો પ્રેમથી અસ્વીકાર કરવાની હામ ભીડો. બહાર નીકળીએ ત્યારે તંદુરસ્તીનું જ્ઞાન વાપરીને પર્યાવરણ બચાવવા ઘરેલું નાસ્તા ધાતુના વાસણમાં જોડે રાખી શકાય. ઘરના આરઓમાંથી બે પાંચ બોટલ કે જગ ભલે પ્લાસ્ટિકના હોય, પણ ભરી અને સાથે રાખી શકાય. ક્યારેક મોટું પેકિંગ ઓછું પ્લાસ્ટિક વાપરતું હોય છે. શું સ્ટ્રોથી પીવું ફરજિયાત છે? દર વર્ષે અમેરિકામાં ૫૦૦ મિલ્યન સ્ટ્રો એકવપરાશ પછી ડસ્ટબિનમાં જાય છે. ચાંદીની સ્ટ્રો જોડે રાખો, જો સ્ટીલની ના ફાવે તો. પ્લાસ્ટિક વેસ્ટનો ૪૦% ભાગ એક જ વાર વપરાયેલી પ્લાસ્ટિક આઇટમમાંથી આવે છે. શાકભાજી-ફ્રૂટ્સ પેપર-બેગમાં વધુ સારા રહે. કાપડમાં રેપ કરેલી સૅન્ડવિચ જાતે ખાઈ જુઓ એટલે સમજાય કે બાળકો માટે શું સારું. પ્લાસ્ટિક રેપ બૌ જ ગમતાં હોય તો એકાદ કલાક પ્લાસ્ટિકની ગંજી પહેરી જુઓ! માટીના કુંડા મળે છે. માટીની મસ્ત ઠંડંુ પાણી રાખે એવી બોટલ પણ. જે રિસાઇકલ થતું હોય ‘ને ખરીદવું પડે એવું જ હોય તેને સામાન્ય કચરામાં ના નાખો. નવા ડબલાડુબલી લો તો પ્લાસ્ટિકના ના લો. પોતાના વિસ્તારમાં પ્લાસ્ટિક મેસ ઉપાડવાનું કાર્ય કરી શકાય.